Ftit tal-ħin ilu għal ħabta tal-5:15pm għadu kemm seħħ inċident tat-traffiku fi Triq l-Imħalla, in-Naxxar. Minn informazzjoni li ksibna jidher li mara ntlaqtet minn vettura waqt li kienet qed taqsam it-triq. Il-vittma għada kemm ittieħdet permezz ta' ambulanza l-Isptar Mater Dei għal aktar kura. Il-kundizzjoni tagħha għada mhux magħrufa, għalkemm persuni fuq il-post qalulna li l-mara kienet tidher li sofriet minn ġrieħi f'saqajha. Fuq il-post isejjħu għadd ta' ħaddiema tal-emerġenza li taw l-ewwel għajnuna tagħhom. Il-Pulizija għaddejjin bl-investigazzjonijiet tagħhom. Aktar dettalji fil-ħin li ġej.